Hashtag+i+Twitter

En hashtag er symbolet som du finner over 3-tallet på tastaturet (#). Hashtag er en måte å lage tema, man setter bare en # foran navn på tema, f.eks #deigodedøma som ble brukt i forbindelse med konferansen med samme navn i Bergen for en stund siden. Alle kan lage et nytt tema – så er dere flere som diskuterer samme sak er det bare å sette igang, et tema som IKTiSkole vil dere da skrive slik for å lage tema: #IKTiSkole. På den siste Del&Bruk-konferansen var hashtagen #Del09. Spørsmålet videre er så – hva skal man bruke det til? Svaret er enkelt, du kan søke fram alt som er merket slik ved å gå til f.eks [|søkemotoren til Twitter] - jeg har den også liggende som Søk når jeg er inne på twitter.com (//jeg vet ikke om det er andre søkemotorer som kan benyttes//) og du får også tilgang til søk dersom du bruker f.eks TwitterDeck (//en applikasjon, dvs et program hvor du kan organisere twittermeldinger i grupper osv//). I noen tilfeller ser jeg at man i første omgang ikke får opp noe søkeresultat, bruk da //Search in other languages// som kommer opp som alternativ. Når du får fram søkeresultat kan du velge å abonnere på framtidige innlegg(tweets) via [|RSS]. Her finner du en [|engelsk artikkel]som omhandler hashtags og spesielt #followfriday. Followfriday er en tradisjon som også har blitt norsk (//followfriday på norsk finner du på #ffnor) -// her kan du anbefale folk du følger til andre. Måten man gjør det på er at man bruker hashtagen #ffnor og så brukernavnet på den eller de du vil anbefale, eksempel hvis jeg skal anbefale Guttorm Hveem og Svend Andreas Horgen ville min twittermelding se slik ut: #ffnor @ghveem @svendah + kanskje en tekst som sier noe om hvorfor (valgfritt).